CELEX: 62021CN0378
Language: ro
Date: 2021-06-21 00:00:00
Title: Cauza C-378/21: Cerere de decizie preliminară introdusă de Bundesfinanzgericht (Austria) la 21 iunie 2021 – P GmbH

30.8.2021   
            
            
               RO
            
            
               Jurnalul Oficial al Uniunii Europene
            
            
               C 349/22
            
         
      Cerere de decizie preliminară introdusă de Bundesfinanzgericht (Austria) la 21 iunie 2021 – P GmbH
      (Cauza C-378/21)
      (2021/C 349/28)
      Limba de procedură: germana
      
         Instanța de trimitere
      
      Bundesfinanzgericht
      
         Părțile din procedura principală
      
      
         Reclamantă: P GmbH
      
         Pârât: Finanzamt Österreich
      
         Întrebările preliminare
      
      
                  1)
               
               
                  Atunci când, într-un caz precum cel din speță, nu există riscul pierderii de venituri fiscale, întrucât destinatarii serviciilor sunt consumatori finali care nu au drept de deducere, TVA-ul este datorat de emitentul unei facturi în conformitate cu articolul 203 din Directiva TVA (1)?
               
            
                  2)
               
               
                  În cazul unui răspuns afirmativ la prima întrebare și pentru ca emitentul unei facturi să datoreze TVA-ul în conformitate cu articolul 203 din Directiva TVA:
                  
                              a.
                           
                           
                              Este posibil să se omită rectificarea facturilor în privința destinatarilor prestației atunci când, pe de o parte, este exclusă pierderea veniturilor fiscale și, pe de altă parte, este practic imposibilă rectificarea facturilor?
                           
                        
                              b.
                           
                           
                              Se opune regularizării TVA-ului faptul că consumatorii finali au suportat taxa în cadrul în cadrul prețului operațiunilor astfel încât o asemenea regularizare a TVA-ului ar conduce la îmbogățirea întreprinzătorului?
                           
                        
            
         (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO 2006, L 347, p. 1, Ediție specială, 09/vol. 3, p. 7).